મ્યુનિસિપલ સત્તાવાળાઓ ગંદકીના મામલે કચરાથી ભરેલું ટ્રેક્ટર લાવીને મુખ્યાલય પરિસરમાં ઠાલવવાના મામલે જે તે કોર્પોરેટર વિરુદ્ધ એફઆઈઆર નોંધાવે છે. ધરણાં દરમિયાન ફૂલના કુંડાની તોડફોડ થવા બદલ પણ પોલીસ ફરિયાદ નોંધાવાઈ છે, પરંતુ પ્રજાના પરસેવાની કમાણીનાં નાણાંને ભારે ભ્રષ્ટાચાર આચરીને ડુબાડી ચૂકેલા રોડનાં કામોના કોન્ટ્રાક્ટર સામે સત્તાધીશો ત્રણ વર્ષ માટે બ્લેક લિસ્ટ કરવા સિવાય કશું કરતા નથી.